CELEX: 32017R0209
Language: hu
Date: 2017-02-02 00:00:00
Title: A Bizottság (EU) 2017/209 végrehajtási rendelete (2017. február 2.) egyes áruk Kombinált Nómenklatúra szerinti besorolásáról

8.2.2017   
               
               
                  HU
               
               
                  Az Európai Unió Hivatalos Lapja
               
               
                  L 33/16
               
            A BIZOTTSÁG (EU) 2017/209 VÉGREHAJTÁSI RENDELETE
      (2017. február 2.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. február 2-án.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Három termék, a kiskereskedelmi forgalom számára egybecsomagolva:
                     
                                 a)
                              
                              
                                 egy körülbelül 8 × 14 cm méretű, körülbelül 75 üres lapból álló jegyzettömb (a hátsó lap tartalmazza az elérhetőségeket a pótjegyzettömbök beszerzéséhez). A lapok tetejükön ragasztottak és perforáltak azért, hogy az egyes lapokat el lehessen távolítani. A hátulja és az elejének egy kis része kartonnal beborított;
                              
                           
                                 b)
                              
                              
                                 egy körülbelül 32 × 10 cm méretű, belül kartonnal megerősített, műanyag lapokból készült jegyzettömbtartó. A jegyzettömb kartonrészét be kell csúsztatni egy, a tartón lévő bevágásba. A tartó, amelyet rá lehet hajtani a jegyzettömbre azért, hogy beborítsa, a felső részén magában foglal egy átlátszó műanyagzsebet, valamint egy gumírozott textilanyagokból készült hurkot golyóstoll rögzítésére;
                              
                           
                                 c)
                              
                              
                                 egy körülbelül 10 cm hosszú, vékony műanyag golyóstoll a textilhurokba belehelyezve.
                              
                           (Lásd a képet) (*1)
                     
                  
                  
                     4820 10 30 
                  
                  
                     A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 4820 , a 4820 10  és a 4820 10 30  KN-kód szövege határozza meg.
                     A termékek a 3. b) általános értelmezési szabály értelmében a kiskereskedelmi forgalom számára kiszerelt készletet alkotnak. A készlet használatával összefüggésben a jegyzettömbnek van lényeges szerepe, amely papírt biztosít kisebb jegyzetek vagy üzenetek írásához. A tartó csak egyfajta burkolatot biztosít a jegyzettömbnek a szennyeződés és gyűrődés ellen. Figyelembe véve a műanyag golyóstoll objektív jellemzőit (méret, kialakítás és érték), az nem képezi a készlet lényeges alkotórészét. Bármely más tollal vagy ceruzával is lehet írni a jegyzettömbre. Ezért a készlet lényeges jellemzőjét a jegyzettömb adja meg.
                     A jegyzettömböt a 4820  vámtarifaszám alá kell besorolni, amelybe mindenfajta jegyzetfüzetek (noteszek) és jegyzettömbök tartoznak (lásd a Harmonizált Rendszer Magyarázat 4820  vámtarifaszámhoz tartozó magyarázata első bekezdésének (1) pontját).
                     Következésképpen a készletet a 4820 10 30  KN-kód alá kell besorolni mint „jegyzetfüzet (notesz), írótömb és előjegyzési tömb”.
                  
               
            (*1)  A kép csupán tájékoztató jellegű.